CELEX: 31989D0374
Language: el
Date: 1989-06-02 00:00:00
Title: 89/374/ΕΟΚ: Απόφαση της Επιτροπής της 2ας Ιουνίου 1989 που αφορά την οργάνωση προσωρινής πειραματικής δοκιμής, σύμφωνα με την οδηγία 66/402/ΕΟΚ του Συμβουλίου περί εμπορίας σπόρων σιτηρών προς σπορά για τον καθορισμό των όρων που πρέπει να πληρούν οι καλλιέργειες και οι σπόροι προς σπορά υβριδίων σίκαλης

Avis juridique important

|

31989D0374

89/374/ΕΟΚ: Απόφαση της Επιτροπής της 2ας Ιουνίου 1989 που αφορά την οργάνωση προσωρινής πειραματικής δοκιμής, σύμφωνα με την οδηγία 66/402/ΕΟΚ του Συμβουλίου περί εμπορίας σπόρων σιτηρών προς σπορά για τον καθορισμό των όρων που πρέπει να πληρούν οι καλλιέργειες και οι σπόροι προς σπορά υβριδίων σίκαλης  

Επίσημη Εφημερίδα αριθ. L 166 της 16/06/1989 σ. 0066 - 0067 Φινλανδική ειδική έκδοση: Κεφάλαιο 3 τόμος 29 σ. 0166  Σουηδική ειδική έκδοση: Κεφάλαιο 3 τόμος 29 σ. 0166 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Ιουνίου 1989  που αφορά την οργάνωση προσωρινής πειραματικής δοκιμής, σύμφωνα με την οδηγία 66/402/ΕΟΚ του Συμβουλίου περί εμπορίας σπόρων σιτηρών προς σπορά για τον καθορισμό των όρων που πρέπει να πληρούν οι καλλιέργειες και οι σπόροι προς σπορά υβριδίων σίκαλης  (89/374/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων σιτηρών προς σπορά (1), όπως τροποποιήθηκε τελευταία από την οδηγία 89/2/ΕΟΚ της Επιτροπής (2), και ιδίως το άρθρο 13α,  Εκτιμώντας:  ότι με την οδηγία 89/2/ΕΟΚ έχουν συμπεριληφθεί στο πεδίο εφαρμογής της οδηγίας 66/402/ΕΟΚ τα υβρίδια σίκαλης, αλλά δεν έχουν οριστεί η προϋποθέσεις που πρέπει να πληρούν οι καλλιέργειες και οι σπόροι προς σπορά υβριδίων σίκαλης· ότι οι εν λόγω προϋποθέσεις αναμένεται να καθοριστούν με βάση τα αποτελέσματα προσωρινής πειραματικής δοκιμής που πρόκειται να οργανωθεί σύμφωνα με το άρθρο 13α της οδηγίας 66/402/ΕΟΚ· ότι, κατά συνέπεια, πρέπει να οργανωθεί προσωρινή πειραματική δοκιμή ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Πολλαπλασιαστικού Υλικού για τη Γεωργία, τις Δενδροκηπευτικές Καλλιέργειες και τη Δασοκομία,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Προσωρινή πειραματική δοκιμή οργανώνεται υπό τις προϋποθέσεις που αναφέρονται στο άρθρο 2, σε κοινοτική κλίμακα για τον καθορισμό των όρων τους οποίους πρέπει να πληρούν οι καλλιέργειες και οι σπόροι προς σπορά των υβριδίων σίκαλης.  2. Κάθε κράτος μέλος μπορεί να συμμετάσχει στη πειραματική δοκιμή.  Άρθρο 2  1. Οι σπόροι προς σπορά υβριδίων σίκαλης μπορούν να διατίθενται στο εμπόριο μέσα στην Κοινότητα με σήμα σύμφωνο προς τις διατάξεις της παραγράφου 3, εφόσον πληρούνται οι προϋποθέσεις που καθορίζονται στην παράγραφο 2.  2. Οι προϋποθέσεις που αναφέρονται στην παράγραφο 1 είναι οι ακόλουθες:  α) Όσον αφορά την καλλιέργεια:  i) εφαρμόζονται τα πρότυπα ή άλλοι όροι που καθορίζονται στο παράρτημα 1 σημεία 1, 4 και 5 της οδηγίας 66/402/ΕΟΚ για τις καλλιέργειες σίκαλης·  ii) η καλλιέργεια που προορίζεται για την παραγωγή πιστοποιημένων σπόρων προς σπορά προέρχεται από βασικούς σπόρους που πληρούν τις προϋποθέσεις που καθορίζονται στην παρούσα απόφαση·  iii) η καλλιέργεια ανταποκρίνεται στα ακόλουθα πρότυπα που αφορούν την απομάκρυνση σε σχέση με τις γειτονικές πηγές γύρεως που μπορούν να προκαλέσουν ανεπιθύμητη γονιμοποίηση από άλλες καλλιέργειες.  - για την παραγωγή βασικών σπόρων προς σπορά:  - εφόσον πρόκειται για στείρους αρσενικούς σπόρους ελάχιστη απόσταση 1 000 m,  - εφόσον πρόκειται για μη στείρους αρσενικούς σπόρους ελάχιστη απόσταση 600 m,  - για την παραγωγή πιστοποιημένων σπόρων: ελάχιστη απόσταση 500 m.  iv) η καλλιέργεια παρουσιάζει επαρκή ποικιλιακή ταυτότητα και καθαρότητα όσον αφορά τα χαρακτηριστικά των συστατικών, συμπεριλαμβανομένης της στειρότητας του αρσενικού.  Η καλλιέργεια ανταποκρίνεται ιδίως στα ακόλουθα πρότυπα και λοιπούς όρους:  - ο αριθμός φυτών του καλλιεργουμένου είδους, τα οποία αναγνωρίζονται ως μη ανταποκρινόμενα προφανώς στο συστατικό, δεν υπερβαίνει:  - ένα ανά 30 τετραγωνικά μέτρα για την παραγωγή βασικών σπόρων προς σπορά,  - ένα ανά 10 τετραγωνικά μέτρα για την παραγωγή πιστοποιημένων σπόρων προς σπορά, ενώ ο όρος αυτός εφαρμόζεται κατά τους επίσημους επιτόπιους ελέγχους μόνο για το θηλυκό συστατικό,  - για τους βασικούς σπόρους προς σπορά, σε περίπτωση στείρων αρσενικών, το επίπεδο στειρότητας του αρσενικού στείρου συστατικού είναι τουλάχιστον 98 %·  v) οι πιστοποιημένοι σπόροι προς σπορά παράγονται σε μεικτή καλλιέργεια στείρου θήλεος-άρρενος συστατικού με άρρεν συστατικό που αποκαθιστά τη γονιμότητα του άρρενος.  β) Όσον αφορά τους σπόρους προς σπορά:  i) εφαρμόζονται τα πρότυπα ή άλλοι όροι που καθορίζονται στο παράρτημα ΙΙ σημείο 2 της οδηγίας 66/402/ΕΟΚ για τους σπόρους της σίκαλης·  ii) οι σπόροι προς σπορά παρουσιάζουν επαρκή ποικιλιακή ταυτότητα και καθαρότητα ή, στην περίπτωση  σπόρων προς σπορά ενός συστατικού, επαρκή ποικιλιακή ταυτότητα και καθαρότητα όσον αφορά τα χαρακτηριστικά των συστατικών συμπεριλαμβανομένης της στειρότητας του αρσενικού·  iii) οι βλαβεροί οργανισμοί οι οποίοι μειώνουν τη χρησιμότητα των σπόρων προς σπορά διατηρούνται στο χαμηλότερο επίπεδο. Ειδικότερα, οι σπόροι προς σπορά πρέπει να πληρούν τα ακόλουθα πρότυπα:  1.2 //  //  // Κατηγορία   // Claviceps purpurea (μέγιστος αριθμός σκληροτίων ή τμημάτων σκληροτίων σε δείγμα βάρους που καθορίζεται στη στήλη 4 του παραρτήματος ΙΙΙ της οδηγίας 66/402/ΕΟΚ)   //    //  // Βασικοί σπόροι προς σπορά:   //   // - όπου χρησιμοποιείται η στειρότητα του αρσενικού   // 6   // - όπου δεν χρησιμοποιείται η στειρότητα του αρσενικού   // 3  // Πιστοποιημένοι σπόροι   // 6   //    //  γ) Όσον αφορά το μεταγενέστερο έλεγχο των βασικών σπόρων προς σπορά: οι σπόροι προς σπορά δεν πιστοποιούνται ως πιστοποιημένοι σπόροι παρά μόνο εφόσον διαπιστωθεί, κατά το μεταγενέστερο επίσημο έλεγχο, με βάση επίσημη δειγματοληψία που πραγματοποιείται κατά την περίοδο βλάστησης των καλλιεργειών για την παραγωγή που αποτελεί το αντικείμενο της αίτησης πιστοποίησης, ότι οι βασικοί σπόροι προς σπορά ανταποκρίνονται στις απαιτήσεις που καθορίζονται για τους βασικούς σπόρους προς σπορά από την παρούσα απόφαση σχετικά με την ταυτότητα και την καθαρότητα σε ό,τι αφορά τα χαρακτηριστικά των συστατικών συμπεριλαμβανομένης και της στειρότητας των αρσενικών.  δ) Όσον αφορά το βάρος σπορομερίδας και δείγματος: εφαρμόζονται οι όροι που αναφέρονται στο παράρτημα ΙΙΙ της οδηγίας 66/402/ΕΟΚ για τους σπόρους προς σπορά της σίκαλης.  3. Το σήμα που αναφέρεται στην παράγραφο 1 είναι η επίσημη ετικέτα που αναφέρεται στο άρθρο 10 της οδηγίας 66/402/ΕΟΚ, με την ένδειξη του αριθμού της παρούσας απόφασης μετά τους όρους « κανόνες και προδιαγραφές ΕΟΚ».  Άρθρο 3  Η πειραματική δοκιμή λήγει στις 30 Ιουνίου 1992. Τα κράτη μέλη μπορούν να αποφασίσουν να διακόψουν νωρίτερα τη συμμετοχή τους στην δοκιμή.  Άρθρο 4  1. Τα κράτη μέλη ενημερώνουν την Επιτροπή σχετικά με την ενδεχόμενη απόφασή τους να συμμετάσχουν στην πειραματική δοκιμή.  2. Πριν από το τέλος κάθε χρόνου τα κράτη μέλη υποβάλλουν στην Επιτροπή και στα λοιπά κράτη μέλη έκθεση στην οποία εμφαίνονται:  - οι εκτάσεις που προορίζονται για την παραγωγή σπόρων προς σπορά κάθε κατηγορίας για τις οποίες έχει πραγματοποιηθεί επί τόπου επιθεώρηση και πιστοποίηση σύμφωνα με τους όρους της πειραματικής δοκιμής,  - οι ποσότητες σπόρων προς σπορά που έχουν παραχθεί ανά κατηγορία,  - οι σχετικές ποικιλίες,  - τα αποτελέσματα των εξετάσεων Claviceps purpurea,  - τα αποτελέσματα του εκ των υστέρων ελέγχου που αναφέρεται στο άρθρο 2 παράγραφος 2 στοιχείο γ).  Άρθρο 5  Η παρούσα απόφαση απευθύνεται στα κράτη μέλη.  Βρυξέλλες, 2 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 125 της 11. 7. 1966, σ. 2309/66.  (2) ΕΕ αριθ. L 5 της 7. 1. 1989, σ. 31.